ประกาศกระทรวงการคลังประกาศกระทรวงการคลังเรื่องรายงานสถานะหนี้สาธารณะ ณ วันที่ ๓๑ มีนาคม ๒๕๕๖ และรายการการกู้เงินและค้ำประกันระหว่างเดือนตุลาคม๒๕๕๕ ถึงเดือนมีนาคม ๒๕๕๖[๑] ด้วยพระราชบัญญัติการบริหารหนี้สาธารณะ พ.ศ. ๒๕๔๘ มาตรา ๑๖ วรรค ๒กำหนดให้กระทรวงการคลังสรุปรายงานสถานะหนี้สาธารณะและประกาศในราชกิจจานุเบกษาภายใน ๖๐ วัน หลังจากวันสิ้นเดือนมีนาคมและเดือนกันยายนของทุกปีโดยรายงานดังกล่าวต้องแสดงหนี้สาธารณะที่เกิดจากการกู้เงินและค้ำประกัน ณวันสิ้นเดือนดังกล่าวรวมทั้งรายการการกู้เงินและค้ำประกันที่เกิดขึ้นใหม่ในช่วงระยะเวลาระหว่างเดือนตุลาคมถึงเดือนมีนาคมและเดือนเมษายนถึงเดือนกันยายน ตามลำดับกระทรวงการคลังขอรายงานสถานะหนี้สาธารณะ ณ วันที่ ๓๑ มีนาคม ๒๕๕๖และรายการการกู้เงินและค้ำประกัน ระหว่างเดือนตุลาคม ๒๕๕๕ ถึงเดือนมีนาคม ๒๕๕๖ดังนี้ยอดหนี้สาธารณะคงค้าง ณ วันที่ ๓๑ มีนาคม ๒๕๕๖ มีจำนวน ๕,๑๒๑,๓๐๐.๗๓ ล้านบาท หรือคิดเป็นร้อยละ ๔๔.๑๖ของผลิตภัณฑ์มวลรวมภายในประเทศ (Gross Domestic Product : GDP) โดยเป็นหนี้ของรัฐบาลกู้โดยตรง จำนวน ๓,๕๕๖,๔๖๐.๖๒ ล้านบาท หนี้รัฐวิสาหกิจที่ไม่เป็นสถาบันการเงิน จำนวน ๑,๐๖๔,๗๔๖.๑๗ ล้านบาท หนี้รัฐวิสาหกิจที่เป็นสถาบันการเงิน(รัฐบาลค้ำประกัน) จำนวน ๔๙๔,๕๓๒.๐๓ ล้านบาทและหนี้หน่วยงานอื่นของรัฐ จำนวน ๕,๕๖๑.๙๑ ล้านบาทส่วนหนี้กองทุนเพื่อการฟื้นฟูและพัฒนาระบบสถาบันการเงินนั้นไม่มีหนี้คงค้างรายละเอียดดังปรากฏตามตารางที่ ๑หนี้สาธารณะจำนวนดังกล่าวจำแนกตามอายุของหนี้เป็นหนี้ระยะยาว ๔,๙๕๙,๐๕๖.๖๗ ล้านบาท และหนี้ระยะสั้น ๑๖๒,๒๔๔.๐๖ ล้านบาท หรือคิดเป็นร้อยละ ๙๖.๘๓ และร้อยละ ๓.๑๗ ตามลำดับและจำแนกตามแหล่งที่มาเป็นหนี้ต่างประเทศ ๓๓๔,๙๙๐.๓๓ ล้านบาทและหนี้ในประเทศ ๔,๗๘๖,๓๑๐.๔๐ ล้านบาทหรือคิดเป็นร้อยละ ๖.๕๔ และร้อยละ ๙๓.๔๖ ตามลำดับตารางที่๑ หนี้สาธารณะคงค้าง ณ วันที่ ๓๑ มีนาคม ๒๕๕๖หน่วย: ล้านบาทรายการ๓๑ มี.ค. ๒๕๕๖% GDP๑. หนี้ที่รัฐบาลกู้โดยตรง๑.๑ หนี้ต่างประเทศ๑.๒ หนี้ในประเทศ๓,๕๕๖,๔๖๐.๖๒๔๓,๖๘๙.๖๒๓,๕๑๒,๗๗๑.๐๐๓๐.๖๗๒. หนี้ของรัฐวิสาหกิจที่ไม่เป็นสถาบันการเงิน๒.๑ หนี้ที่รัฐบาลค้ำประกัน- หนี้ต่างประเทศ- หนี้ในประเทศ๑,๐๖๔,๗๔๖.๑๗๔๕๕,๐๙๖.๙๕๑๒๕,๕๗๕.๖๐๓๒๙,๕๒๑.๓๕๙.๑๘๒.๒ หนี้ที่รัฐบาลไม่ค้ำประกัน- หนี้ต่างประเทศ- หนี้ในประเทศ๖๐๙,๖๔๙.๒๒๑๖๑,๖๔๕.๕๘๔๔๘,๐๐๓.๖๔๓. หนี้ของรัฐวิสาหกิจที่เป็นสถาบันการเงิน (รัฐบาลค้ำประกัน)๓.๑ หนี้ต่างประเทศ๓.๒ หนี้ในประเทศ๔๙๔,๕๓๒.๐๓๔,๐๗๙.๕๓๔๙๐,๔๕๒.๕๐๔.๒๖๔. หนี้ของกองทุนเพื่อการฟื้นฟูฯ๔.๑ หนี้ที่รัฐบาลค้ำประกัน๔.๒ หนี้ที่รัฐบาลไม่ค้ำประกัน---๐.๐๐๕. หนี้หน่วยงานอื่นของรัฐ๕.๑ หนี้ที่รัฐบาลค้ำประกัน๕.๒ หนี้ที่รัฐบาลไม่ค้ำประกัน๕,๕๖๑.๙๑-๕,๕๖๑.๙๑๐.๐๕๖. รวม ๑.+๒.+๓.+๔.+๕.๕,๑๒๑,๓๐๐.๗๓๔๔.๑๖หมายเหตุ :- ๑.GDP ปี ๒๕๕๕ เท่ากับ ๑๑,๓๖๓ พันล้านบาท และประมาณการ GDP ๒๕๕๖ เท่ากับ ๑๒,๒๙๕ พันล้านบาท (สศช. ณ ๑๘กุมภาพันธ์ ๒๕๕๖)๒. สบน. ได้ปรับวิธีการคำนวณ GDP ในแต่ละเดือน เพื่อให้สัดส่วน Debt/GDPสะท้อนค่าที่ใกล้เคียงความเป็นจริงที่สุดโดยคำนวณ GDPของเดือนมีนาคม ๒๕๕๖ ดังนี้ [(GDP ปี ๕๕/๑๒)*๙]+[(GDP ปี ๕๖/๑๒)*๓] เท่ากับ ๑๑,๕๙๖ พันล้านบาท๓.อัตราแลกเปลี่ยนเงินตราต่างประเทศของธนาคารแห่งประเทศไทยเป็นอัตราเฉลี่ยระหว่างอัตราซื้อและขายณ วันทำการสุดท้ายของเดือน๔. ตัวเลขในตารางเป็นตัวเลขเบื้องต้น (Preliminary) และไม่รวมหนี้ของ SPV จำนวน ๒๒,๔๙๙.๙๐ ล้านบาทที่รัฐบาลมีภาระผูกพันต้องจ่ายภายใต้สัญญาเช่าพื้นที่อาคารสัญญาบริหารจัดหาเฟอร์นิเจอร์และสัญญาโอนสิทธิเรียกร้องของโครงการศูนย์ราชการกรุงเทพมหานคร ถ. แจ้งวัฒนะ๑. รายการการกู้เงินและค้ำประกัน ระหว่างเดือนตุลาคม ๒๕๕๕ถึงเดือนมีนาคม ๒๕๕๖คณะกรรมการนโยบายและกำกับการบริหารหนี้สาธารณะโดยอนุมัติคณะรัฐมนตรีได้จัดทำแผนการบริหารหนี้สาธารณะประจำปีงบประมาณ ๒๕๕๖ เพื่อใช้เป็นกรอบในการดำเนินการบริหารและจัดการหนี้สาธารณะประจำปีงบประมาณประกอบด้วย ๔ แผนย่อย และได้ปรับปรุงแผนฯ ในระหว่างปีเพื่อให้สอดคล้องกับความต้องการใช้เงินกู้และบริหารหนี้ ซึ่งหลังการปรับปรุงแผนฯครั้งที่ ๑ ทำให้วงเงินรวมในแผนฯ ที่จะบริหารจัดการมีจำนวนทั้งสิ้น ๒,๐๖๙,๙๑๕.๓๒ ล้านบาท โดยในช่วงระหว่างเดือนตุลาคม๒๕๕๕ ถึงเดือนมีนาคม ๒๕๕๖กระทรวงการคลังและรัฐวิสาหกิจได้ดำเนินการกู้เงินและบริหารหนี้ เป็นวงเงินทั้งสิ้น๘๖๑,๐๘๑.๒๖ ล้านบาท ดังปรากฏตามตารางที่ ๒ตารางที่๒ การกู้เงินและการบริหารหนี้ ระหว่างเดือนตุลาคม ๒๕๕๕ ถึงเดือนมีนาคม ๒๕๕๖หน่วย: ล้านบาทรายการวงเงินแผนผลดำเนินงาน(ต.ค. ๕๕ - มี.ค. ๕๖)๑. แผนการก่อหนี้ใหม่๙๘๖,๕๖๑.๘๗๓๔๙,๖๖๘.๙๐๑.๑ รัฐบาล๑.๒ รัฐวิสาหกิจ๖๗๐,๗๔๑.๒๒๓๑๕,๘๒๐.๖๕๑๘๔,๙๑๗.๙๖๑๖๔,๗๕๐.๙๔๒. แผนการปรับโครงสร้างหนี้ ๗๓๘,๕๑๑.๕๗๔๒๒,๐๖๔.๖๗๒.๑ รัฐบาล๒.๒ รัฐวิสาหกิจ๕๖๒,๖๙๓.๒๕๑๗๕,๘๑๘.๓๒๓๖๒,๖๐๒.๒๓๕๙,๔๖๒.๔๔๓. แผนการบริหารความเสี่ยง๒๒๓,๑๓๘.๓๘๑๖,๔๗๐.๙๘๔. แผนการบริหารหนี้ของรัฐวิสาหกิจที่ไม่ต้องขออนุมัติคณะรัฐมนตรีภายใต้กรอบแผนฯ๑๒๑,๗๐๓.๕๐๗๒,๘๗๖.๗๑๔.๑ การก่อหนี้ใหม่๔.๒ การบริหารหนี้๖๓,๘๓๗.๑๖๕๗,๘๖๖.๓๔๖๘,๓๗๖.๗๑๔,๕๐๐.๐๐รวม (๑ - ๓)๑,๙๔๘,๒๑๑.๘๒๗๘๘,๒๐๔.๕๕รวม (๑ - ๔)๒,๐๖๙,๙๑๕.๓๒๘๖๑,๐๘๑.๒๖ซึ่งมีสาระสำคัญดังนี้๑.๑ แผนการก่อหนี้ใหม่ ช่วงเดือนตุลาคม ๒๕๕๕ ถึงเดือนมีนาคม ๒๕๕๖ประกอบด้วย๑.๑.๑ การก่อหนี้ใหม่ของรัฐบาล (หนี้ในประเทศ) วงเงินรวม ๑๘๔,๙๑๗.๙๖ ล้านบาทเงินกู้เพื่อชดเชยการขาดดุลงบประมาณกระทรวงการคลังได้ดำเนินการกู้เงินเพื่อชดเชยการขาดดุลงบประมาณในช่วงเดือนตุลาคม๒๕๕๕ ถึงเดือนมีนาคม ๒๕๕๖ วงเงินรวม ๑๖๓,๗๕๗.๙๖ ล้านบาทโดยการออกพันธบัตรรัฐบาลและพันธบัตรออมทรัพย์เงินกู้เพื่อการนำส่งเข้ากองทุนส่งเสริมการประกันภัยพิบัติกระทรวงการคลังได้ลงนามในสัญญาเงินกู้กับธนาคารกรุงไทย จำกัด (มหาชน)เพื่อนำเงินส่งเข้ากองทุนส่งเสริมการประกันภัยพิบัติ จำนวน ๒,๕๐๐.๐๐ ล้านบาท เมื่อวันที่ ๙ พฤศจิกายน ๒๕๕๕เงินกู้มาเพื่อให้กู้ต่อกระทรวงการคลังได้ลงนามในสัญญาเงินกู้กับธนาคารออมสินและธนาคารกรุงไทย จำกัด(มหาชน)เพื่อนำไปให้การรถไฟฟ้าขนส่งมวลชนแห่งประเทศไทยและการรถไฟแห่งประเทศไทยกู้ต่อวงเงินรวมทั้งสิ้น ๑๘,๖๖๐.๐๐ ล้านบาท๑.๑.๒ การก่อหนี้ใหม่ของรัฐวิสาหกิจ วงเงินรวม ๑๖๔,๗๕๐.๙๔ ล้านบาท๑.๑.๒.๑ หนี้ในประเทศ วงเงินรวม ๑๖๔,๗๕๐.๙๔ ล้านบาทเงินกู้เพื่อลงทุนรัฐวิสาหกิจ ๓ แห่ง กู้เงินเพื่อลงทุนในโครงการ วงเงินรวม ๑๒,๕๐๘.๐๐ ล้านบาท แบ่งเป็นหนี้ที่กระทรวงการคลังค้ำประกัน จำนวน ๒,๕๐๘.๐๐ ล้านบาท และหนี้ที่กระทรวงการคลังไม่ค้ำประกัน จำนวน ๑๐,๐๐๐.๐๐ ล้านบาท ได้แก่(๑) การไฟฟ้าฝ่ายผลิตแห่งประเทศไทยออกพันธบัตร วงเงินรวม ๔,๐๐๐.๐๐ ล้านบาท โดยกระทรวงการคลังไม่ค้ำประกันเพื่อดำเนินโครงการโรงไฟฟ้าพลังความร้อนร่วมจะนะ ชุดที่ ๒ (งานก่อสร้างโรงไฟฟ้า)จำนวน ๒,๐๐๐.๐๐ ล้านบาทโครงการโรงไฟฟ้าพลังความร้อนร่วมวังน้อย ชุดที่ ๔ (งานก่อสร้างโรงไฟฟ้า) จำนวน ๑,๐๐๐.๐๐ ล้านบาท และโครงการขยายระบบส่งไฟฟ้าระยะที่ ๑๑ จำนวน ๑,๐๐๐.๐๐ ล้านบาท(๒) การไฟฟ้าส่วนภูมิภาคออกพันธบัตร วงเงินรวม ๖,๐๐๐.๐๐ ล้านบาท โดยกระทรวงการคลังไม่ค้ำประกันเพื่อดำเนินโครงการพัฒนาระบบสายส่งและสถานีไฟฟ้าระยะที่ ๗ ส่วนที่ ๒ จำนวน ๓๘.๔๘ล้านบาท โครงการพัฒนาระบบสายส่งและสถานีไฟฟ้าระยะที่ ๗ ส่วนที่ ๑ จำนวน ๒๑.๖๐ล้านบาท โครงการก่อสร้างและปรับปรุงเสริมระบบจำหน่ายระยะที่ ๖ จำนวน ๓๖.๙๖ ล้านบาทโครงการพัฒนาระบบสายส่งและสถานีไฟฟ้าระยะที่ ๘ ส่วนที่ ๑ จำนวน ๙๔.๐๒ ล้านบาทโครงการพัฒนาระบบสายส่งและสถานีไฟฟ้าระยะที่ ๘ ส่วนที่ ๒ จำนวน ๓๖๗.๐๐ ล้านบาทโครงการติดตั้งระบบศูนย์สั่งการจ่ายไฟระยะที่ ๒ จำนวน ๒๙๘.๐๐ ล้านบาทโครงการเพิ่มความเชื่อถือได้ของระบบไฟฟ้าระยะที่ ๒ จำนวน ๑๔๕.๑๒ ล้านบาทโครงการก่อสร้างและปรับปรุงเสริมระบบจำหน่ายระยะที่ ๗ จำนวน ๕๐๕.๕๑ ล้านบาทโครงการปรับปรุงเพิ่มประสิทธิภาพระบบจำหน่าย จำนวน ๔๓๑.๑๓ ล้านบาทโครงการขยายเขตไฟฟ้าให้พื้นที่ทำกินทางการเกษตร ๑๕๘.๙๕ ล้านบาทโครงการก่อสร้างระบบจำหน่ายด้วยสายเคเบิลใต้น้ำไปยังเกาะต่าง ๆ (เกาะมะพร้าว, เกาะนาคาใหญ่ จ.ภูเก็ต) จำนวน ๐.๓๙ ล้านบาท โครงการก่อสร้างสายส่งเคเบิลใต้น้ำ๑๑๕ เควี (วงจรที่ ๓) ไปยังเกาะสมุย จ. สุราษฎร์ธานี จำนวน ๑,๖๙๓.๐๐ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ ส่วนที่ ๑จำนวน ๓๓๒.๐๐ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ ส่วนที่ ๒จำนวน ๑๕๔.๘๐ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ ส่วนที่ ๓จำนวน ๓๘๐.๓๒ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ ส่วนที่ ๔จำนวน ๑๙๕.๐๐ ล้านบาท โครงการเพิ่มความเชื่อถือได้ของระบบไฟฟ้าระยะที่ ๓ จำนวน๙๒๕.๐๘ ล้านบาท โครงการพัฒนาการอ่านหน่วยด้วยระบบอัตโนมัติ (Automatic Meter Reading : AMR) สำหรับผู้ใช้ไฟรายใหญ่ ระยะที่ ๒ จำนวน ๒๒๒.๔๖ล้านบาท และโครงการก่อสร้างระบบจำหน่ายด้วยสายเคเบิลใต้น้ำไปยังเกาะต่าง ๆ(เกาะกูด, เกาะหมาก จ.ตราด) จำนวน ๐.๑๘ ล้านบาท(๓) การรถไฟแห่งประเทศไทยกู้เงินจากธนาคารพาณิชย์ วงเงินรวม ๒,๕๐๘.๐๐ ล้านบาท โดยกระทรวงการคลังค้ำประกันเพื่อดำเนินโครงการปรับปรุงทางระยะที่ ๖เงินกู้เพื่อดำเนินกิจการทั่วไปและอื่นๆ รัฐวิสาหกิจ ๒ แห่ง กู้เงินเพื่อดำเนินกิจการทั่วไปและอื่น ๆวงเงินรวม ๑๕๒,๒๔๒.๙๔ ล้านบาทโดยเป็นหนี้ที่กระทรวงการคลังค้ำประกัน จำนวน ๑๕๗,๒๔๒.๙๔ล้านบาท ได้แก่(๑) องค์การขนส่งมวลชนกรุงเทพกู้เงินจากธนาคารพาณิชย์ วงเงินรวม ๒,๔๔๒.๙๔ ล้านบาท โดยกระทรวงการคลังค้ำประกัน เพื่อเป็นค่าน้ำมันค่าเหมาซ่อม (ปีงบประมาณ ๒๕๕๖) จำนวน ๑,๑๕๐.๐๐ ล้านบาทและเพื่อเป็นค่าดอกเบี้ยที่ครบกำหนด ในปีงบประมาณ ๒๕๕๖ จำนวน ๑,๒๙๒.๙๔ ล้านบาท(๒) ธนาคารเพื่อการเกษตรและสหกรณ์การเกษตรกู้เงินจากธนาคารพาณิชย์วงเงินรวม ๑๔๙,๐๐๐.๐๐ ล้านบาท โดยกระทรวงการคลังค้ำประกันเพื่อเป็นเงินทุนหมุนเวียนในการดำเนินโครงการที่มีวัตถุประสงค์ในการแก้ไขปัญหาราคาผลิตผลทางการเกษตรตามนโยบายของรัฐบาลในปีงบประมาณ ๒๕๕๖ นอกจากนี้กระทรวงการคลังยังได้ดำเนินการค้ำประกันเงินกู้ให้แก่องค์การสวนยางที่กู้ต่อจากธนาคารเพื่อการเกษตรและสหกรณ์การเกษตรอีกจำนวน ๕,๐๐๐ ล้านบาทเพื่อใช้ดำเนินโครงการพัฒนาศักยภาพสถาบันเกษตรกรเพื่อรักษาเสถียรภาพราคายางทำให้วงเงินที่กระทรวงการคลังค้ำประกันรวมเป็น ๑๕๔,๐๐๐ล้านบาท(๓) การรถไฟแห่งประเทศไทยกู้เงินจากธนาคารพาณิชย์ จำนวน ๘๐๐.๐๐ล้านบาท เพื่อเสริมสภาพคล่อง โดยกระทรวงการคลังค้ำประกัน๑.๑.๒.๒ หนี้ต่างประเทศรัฐวิสาหกิจยังไม่ได้ดำเนินการก่อหนี้ต่างประเทศในช่วงเดือนตุลาคม ๒๕๕๕ถึงเดือนมีนาคม ๒๕๕๖๑.๒ แผนการปรับโครงสร้างหนี้ ช่วงเดือนตุลาคม ๒๕๕๕ ถึงเดือนมีนาคม๒๕๕๖ ประกอบด้วย๑.๒.๑ การปรับโครงสร้างหนี้ของรัฐบาลกระทรวงการคลังได้ดำเนินการปรับโครงสร้างหนี้ของรัฐบาล รวมทั้งสิ้น ๓๖๒,๖๐๒.๒๓ ล้านบาท แบ่งเป็นการกู้เงินเพื่อ Roll-over จำนวน๒๕๓,๕๙๒.๐๕ ล้านบาท และการชำระคืนหนี้เดิมที่มีแผนจะ Roll-over จำนวน ๑๐๙,๐๑๐.๑๘ ล้านบาท ดังนี้หนี้เงินกู้เพื่อชดเชยการขาดดุลงบประมาณหรือเมื่อมีรายจ่ายสูงกว่ารายได้(๑) ตั๋วเงินคลังในช่วงต้นปีงบประมาณ ๒๕๕๖กระทรวงการคลังมียอดตั๋วเงินคลังที่หมุนเวียนอยู่ในตลาดรวม ๑๐๒,๑๓๕.๐๐ ล้านบาท จำแนกเป็น ๑. ตั๋วเงินคลังเพื่อใช้ในการบริหารดุลเงินสดจำนวน ๘๐,๐๐๐.๐๐ ล้านบาท และ ๒.ตั๋วเงินคลังที่กู้มาเพื่อชดเชยการขาดดุลงบประมาณ จำนวน ๒๒,๑๓๕.๐๐ล้านบาท โดยในช่วงเดือนตุลาคม ๒๕๕๕ ถึงเดือนมีนาคม ๒๕๕๖ กระทรวงการคลังมีการปรับโครงสร้างหนี้ตั๋วเงินคลังที่ครบกำหนดชำระในช่วงเดือนตุลาคม๒๕๕๕ จำนวน ๑๐๒,๑๓๕.๐๐ ล้านบาทด้วยการใช้เงินคงคลังชำระคืนหนี้ตั๋วเงินคลังดังกล่าว(๒) พันธบัตร/ตราสารอื่น ๆกระทรวงการคลังดำเนินการปรับโครงสร้างหนี้พันธบัตรรัฐบาลและตั๋วสัญญาใช้เงินที่ครบกำหนดไถ่ถอนในช่วง๖ เดือนแรกของปีงบประมาณ ๒๕๕๖ จำนวน ๑๓๖,๓๖๕.๐๐ ล้านบาทโดยมีรายละเอียด ดังนี้๑)กระทรวงการคลังดำเนินการปรับโครงสร้างหนี้พันธบัตรรัฐบาลที่ครบกำหนดไถ่ถอนในวันที่๑ พฤศจิกายน ๒๕๕๕ จำนวน ๒ รุ่น วงเงินรวม ๒๐,๕๐๐.๐๐ ล้านบาทโดยการกู้เงินระยะสั้น อายุไม่เกิน ๑ เดือนเพื่อชำระคืนหนี้ในวันที่ครบกำหนดไถ่ถอน จำนวน ๒๐,๕๐๐.๐๐ล้านบาท และภายหลังได้ดำเนินการออกพันธบัตรรัฐบาลเพื่อการบริหารหนี้ จำนวน ๒ รุ่นในวันที่ ๑๖ และ ๒๓ พฤศจิกายน ๒๕๕๕ วงเงินรวม ๒๐,๕๐๐.๐๐ล้านบาท เพื่อนำเงินที่ได้ไปชำระคืนหนี้เงินกู้ระยะสั้นดังกล่าว๒) กระทรวงการคลังดำเนินการปรับโครงสร้างหนี้พันธบัตรรัฐบาลและพันธบัตรรัฐบาลเพื่อการบริหารหนี้ที่ครบกำหนดไถ่ถอนในวันที่ ๑๓ มีนาคม ๒๕๕๖จำนวน ๖ รุ่น วงเงินรวม ๙๙,๐๐๐.๐๐ ล้านบาทโดยการกู้เงินล่วงหน้าเพื่อปรับโครงสร้างหนี้ (Pre - funding) ด้วยตั๋วสัญญาใช้เงินเพื่อการปรับโครงสร้างหนี้(R-bill)และพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ (Inflation Linked Bond) วงเงินรวม ๖๐,๐๐๐.๐๐ ล้านบาท และกู้เงินระยะสั้น อายุไม่เกิน ๒ เดือนในวันที่ครบกำหนดไถ่ถอน จำนวน ๓๙,๐๐๐.๐๐ ล้านบาท และภายหลังได้ดำเนินการออกพันธบัตรรัฐบาลเพื่อการบริหารหนี้จำนวน ๔ รุ่น ในวันที่ ๒๐, ๒๗ มีนาคม ๒๕๕๖ และวันที่ ๑๐เมษายน ๒๕๕๖ วงเงินรวม ๓๙,๐๐๐.๐๐ ล้านบาทเพื่อนำเงินที่ได้ไปชำระคืนหนี้เงินกู้ระยะสั้นดังกล่าว๓) กระทรวงการคลังดำเนินการปรับโครงสร้างหนี้ตั๋วสัญญาใช้เงินที่ครบกำหนดไถ่ถอนในวันที่๒๘ มีนาคม ๒๕๕๖ จำนวน ๑๖,๘๖๕.๐๐ ล้านบาทโดยการออกตั๋วสัญญาใช้เงินเพื่อการบริหารหนี้ จำนวน ๒ รุ่น ในวันที่ครบกำหนดไถ่ถอนวงเงินรวม ๑๖,๘๖๕.๐๐ ล้านบาท หนี้เงินกู้เพื่อชดใช้ความเสียหายให้FIDF(๑) FIDF 1กระทรวงการคลังชำระคืนหนี้ตั๋วสัญญาใช้เงิน ปีงบประมาณ ๒๕๕๕ ครั้งที่๓/๓ และ ๓/๔ ก่อนครบกำหนดไถ่ถอนโดยใช้เงินจากบัญชีสะสมเพื่อการชำระคืนต้นเงินกู้ชดใช้ความเสียหายของกองทุนเพื่อการฟื้นฟูฯวงเงินรวม ๔,๕๐๐.๐๐ ล้านบาท แบ่งเป็น ๑.ชำระคืนหนี้ตั๋วสัญญาใช้เงิน ปีงบประมาณ ๒๕๕๕ ครั้งที่ ๓/๓ จำนวน ๑,๐๐๐.๐๐ ล้านบาท และ ๒. ชำระคืนหนี้ตั๋วสัญญาใช้เงิน ปีงบประมาณ ๒๕๕๕ครั้งที่ ๓/๔ จำนวน ๓,๕๐๐.๐๐ ล้านบาททำให้สามารถลดภาระดอกเบี้ยได้ ๗๐๗.๙๐ ล้านบาท(๒) FIDF 3๑) กระทรวงการคลังปรับโครงสร้างหนี้พันธบัตรออมทรัพย์ ปีงบประมาณ๒๕๔๙ ตั๋วสัญญาใช้เงินเพื่อการปรับโครงสร้างหนี้ ปีงบประมาณ ๒๕๕๕และเงินกู้ระยะสั้น ปีงบประมาณ ๒๕๕๕ ที่ครบกำหนดไถ่ถอนในช่วง ๖เดือนแรกของปีงบประมาณ วงเงินรวม ๑๐๗,๒๒๗.๐๕ ล้านบาทโดยการกู้เงินระยะสั้น จำนวน ๔๐,๒๙๕.๘๕ ล้านบาทการทดรองจ่ายเงินจากบัญชีเงินฝากกระทรวงการคลัง จำนวน ๕๐,๕๘๑.๒๐ล้านบาท และการออกตั๋วสัญญาใช้เงิน จำนวน ๑๖,๓๕๐.๐๐ ล้านบาทและภายหลังได้ดำเนินการออกพันธบัตรรัฐบาล จำนวน ๙๐,๒๔๕.๐๐ล้านบาท เพื่อนำเงินที่ได้ไปชำระคืนหนี้เงินกู้ระยะสั้นและเงินทดรองจ่ายบางส่วน๒)กระทรวงการคลังดำเนินการชำระคืนหนี้เงินกู้ระยะยาวเพื่อการปรับโครงสร้างหนี้ปีงบประมาณ ๒๕๕๒ ครั้งที่ ๑/๑ ก่อนครบกำหนดชำระ วงเงินรวม ๓๗๕.๑๘ ล้านบาททำให้สามารถลดภาระดอกเบี้ยได้ ๘.๓๙ ล้านบาทหนี้เงินกู้เพื่อฟื้นฟูและเสริมสร้างความมั่นคงทางเศรษฐกิจกระทรวงการคลังดำเนินการปรับโครงสร้างหนี้เงินกู้เพื่อฟื้นฟูและเสริมสร้างความมั่นคงทางเศรษฐกิจวงเงินรวม ๑๐,๐๐๐.๐๐ ล้านบาทจากสัญญาเงินกู้ระยะยาวให้เป็นพันธบัตรประเภทอัตราดอกเบี้ยแปรผันตามการเปลี่ยนแปลงของเงินเฟ้อหนี้เงินกู้มาเพื่อให้การรถไฟฟ้าขนส่งมวลชนแห่งประเทศไทยกู้ต่อการรถไฟฟ้าขนส่งมวลชนแห่งประเทศไทยชำระคืนหนี้เงินกู้ที่ได้กู้ต่อจากกระทรวงการคลังก่อนครบกำหนดชำระโดยใช้เงินงบประมาณ จำนวน ๒,๐๐๐.๐๐ ล้านบาททำให้สามารถลดภาระดอกเบี้ยได้ ๑๙๐.๙๒ ล้านบาท๑.๒.๒ การปรับโครงสร้างหนี้ของรัฐวิสาหกิจ : หนี้ในประเทศรัฐวิสาหกิจ จำนวน ๘ แห่ง ดำเนินการปรับโครงสร้างหนี้ วงเงินรวม ๕๙,๔๖๒.๔๔ ล้านบาท แบ่งเป็นหนี้ที่กระทรวงการคลังค้ำประกัน ๕๗,๔๒๗.๒๐ ล้านบาท และกระทรวงการคลังไม่ค้ำประกัน ๒,๐๓๕.๒๔ล้านบาท โดยเป็นการกู้เงินเพื่อ Roll-over จำนวน ๕๘,๔๒๗.๒๐ ล้านบาท และการชำระคืนหนี้เดิมที่มีแผนจะ Roll-over จำนวน ๑,๐๓๕.๒๔ ล้านบาท โดยมีรายละเอียด ดังนี้(๑) การเคหะแห่งชาติออกพันธบัตร จำนวน ๑,๖๐๐.๐๐ ล้านบาท และกู้เงินจากธนาคารพาณิชย์ จำนวน ๕๐๐.๐๐ ล้านบาท เพื่อ Roll-over พันธบัตรและหนี้เงินกู้ที่ครบกำหนดชำระ โดยกระทรวงการคลังค้ำประกัน(๒) การทางพิเศษแห่งประเทศไทยออกพันธบัตร จำนวน ๔,๐๐๐.๐๐ ล้านบาท และกู้เงินจากธนาคารพาณิชย์ จำนวน ๗๐๐.๐๐ ล้านบาท เพื่อ Roll-over พันธบัตรที่ครบกำหนดชำระโดยกระทรวงการคลังค้ำประกัน และใช้เงินรายได้จำนวน ๒๓.๐๐ ล้านบาท ชำระคืนหนี้ในวันที่ครบกำหนดชำระ(๓) การไฟฟ้าฝ่ายผลิตแห่งประเทศไทยออกพันธบัตร จำนวน ๑,๐๐๐.๐๐ ล้านบาท เพื่อ Roll-over พันธบัตรที่ครบกำหนดชำระโดยกระทรวงการคลังไม่ค้ำประกัน(๔) การรถไฟแห่งประเทศไทยกู้เงินจากธนาคารพาณิชย์ จำนวน ๒,๐๐๐.๐๐ ล้านบาท เพื่อ Roll-overหนี้เงินกู้ที่ครบกำหนดชำระ โดยกระทรวงการคลังค้ำประกัน(๕) องค์การขนส่งมวลชนกรุงเทพออกพันธบัตร จำนวน ๔,๗๐๐.๐๐ ล้านบาท และกู้เงินจากธนาคารพาณิชย์ จำนวน ๒๑๙.๐๐ ล้านบาท เพื่อ Roll-over พันธบัตรและหนี้เงินกู้ที่ครบกำหนดชำระ โดยกระทรวงการคลังค้ำประกันและใช้เงินรายได้ จำนวน ๖๗.๘๓ ล้านบาท ชำระคืนหนี้ในวันที่ครบกำหนดชำระ(๖) องค์การคลังสินค้าชำระคืนหนี้เงินกู้ที่ครบกำหนดชำระ โดยใช้รายได้จากการระบายข้าวจำนวน ๑๔๙.๕๑ ล้านบาท(๗) องค์การตลาดเพื่อเกษตรกรชำระคืนหนี้เงินกู้ที่ครบกำหนดชำระโดยใช้เงินงบประมาณที่ได้รับจัดสรร จำนวน ๗๐๕.๙๐ ล้านบาท(๘) ธนาคารเพื่อการเกษตรและสหกรณ์การเกษตรกู้เงินจากธนาคารพาณิชย์จำนวน ๔๓,๗๐๘.๒๐ ล้านบาท เพื่อ Roll-overหนี้เงินกู้ที่ครบกำหนดชำระ โดยกระทรวงการคลังค้ำประกันและใช้เงินรายได้ชำระคืนหนี้ก่อนครบกำหนดชำระ จำนวน ๘๙ ล้านบาททำให้สามารถลดภาระดอกเบี้ยได้ทั้งสิ้น ๐.๑๒ ล้านบาท๑.๓ แผนการบริหารความเสี่ยง ช่วงเดือนตุลาคม ๒๕๕๕ ถึงเดือนมีนาคม๒๕๕๖ ประกอบด้วย๑.๓.๑ การบริหารความเสี่ยงหนี้ของรัฐบาล วงเงินรวม ๔,๐๐๓.๔๗ ล้านบาท ประกอบด้วยหนี้ในประเทศกระทรวงการคลังได้ดำเนินการชำระคืนหนี้เงินกู้ก่อนครบกำหนดชำระวงเงินรวม ๑๐๒.๘๓ ล้านบาท แบ่งเป็น ๑. การชำระคืนหนี้เงินกู้ FIDF 3 จำนวน ๑๖.๔๒ ล้านบาท ทำให้สามารถลดภาระดอกเบี้ยได้ ๑.๐๒ ล้านบาท และ ๒.การชำระคืนหนี้เงินกู้เพื่อการนำส่งเข้ากองทุนส่งเสริมประกันภัยพิบัติ จำนวน ๘๖.๔๑ล้านบาท ทำให้สามารถลดภาระดอกเบี้ยได้ ๓.๙๗ ล้านบาท หนี้ต่างประเทศกระทรวงการคลังได้ดำเนินการชำระคืนหนี้เงินกู้ต่างประเทศก่อนครบกำหนดให้กับองค์การความร่วมมือระหว่างประเทศของญี่ปุ่น(JICA) วงเงินรวม ๑๐,๒๘๗.๕๙ ล้านเยน หรือเทียบเท่า ๓,๙๐๐.๖๔ ล้านบาท ทำให้สามารถลดภาระดอกเบี้ยได้ทั้งสิ้น ๔๑๐.๒๔ ล้านบาท๑.๓.๒ การบริหารความเสี่ยงหนี้ของรัฐวิสาหกิจ วงเงินรวม ๑๒,๔๖๗.๕๑ ล้านบาท ประกอบด้วยหนี้ในประเทศ(๑) การเคหะแห่งชาติชำระคืนหนี้เงินกู้ก่อนครบกำหนดชำระ วงเงิน ๑,๖๐๐.๐๐ ล้านบาท ทำให้สามารถลดภาระดอกเบี้ย ได้ทั้งสิ้น ๔.๙๙ ล้านบาท(๒) การไฟฟ้าส่วนภูมิภาคชำระคืนหนี้เงินกู้ก่อนครบกำหนดชำระวงเงินรวม ๒,๘๘๕.๑๒ ล้านบาท แบ่งเป็น ๑. เงินกู้ธนาคารกรุงไทยจำกัด (มหาชน) จำนวน ๙๒.๕๖ ล้านบาท และ ๒. เงินกู้ธนาคารออมสิน จำนวน ๒,๗๙๒.๕๖ ล้านบาท ทำให้สามารถลดภาระดอกเบี้ยได้ทั้งสิ้น ๘.๖๗ ล้านบาท(๓)ธนาคารเพื่อการเกษตรและสหกรณ์การเกษตรชำระคืนหนี้เงินกู้ก่อนครบกำหนดชำระวงเงินรวม ๖,๓๓๕.๕๐ ล้านบาท แบ่งเป็น ๑.โครงการรับจำนำข้าวเปลือกนาปี ปีการผลิต ๒๕๕๑/๒๕๕๒ จำนวน ๖,๑๒๙.๕๐ล้านบาท และ ๒. โครงการรับจำนำข้าวเปลือกนาปี ปีการผลิต ๒๕๕๔/๒๕๕๕ จำนวน ๒๐๖.๐๐ล้านบาท ทำให้สามารถลดภาระดอกเบี้ยได้ทั้งสิ้น ๓๔๗.๒๔ ล้านบาทหนี้ต่างประเทศ(๑)การไฟฟ้าฝ่ายผลิตแห่งประเทศไทยชำระคืนหนี้เงินกู้ในวันที่ครบกำหนดชำระ วงเงินรวม๗.๐๗ ล้านยูโร หรือเทียบเท่า ๒๙๗.๑๑ ล้านบาท(๒) การไฟฟ้าส่วนภูมิภาคชำระคืนหนี้เงินกู้ในวันที่ครบกำหนดชำระวงเงินรวม ๓.๖๘ ล้านยูโร หรือเทียบเท่า ๑๕๔.๖๙ ล้านบาท(๓) การประปานครหลวงชำระคืนหนี้เงินกู้ในวันที่ครบกำหนดชำระวงเงินรวม ๒๗๔.๓๗ ล้านเยน หรือเทียบเท่า ๑๑๒.๔๙ ล้านบาท(๔) การรถไฟแห่งประเทศไทยชำระคืนหนี้เงินกู้ในวันที่ครบกำหนดชำระวงเงินรวม ๐.๒๘ ล้านยูโร หรือเทียบเท่า ๑๑.๘๐ ล้านบาท(๕)การรถไฟฟ้าขนส่งมวลชนแห่งประเทศไทยชำระคืนหนี้เงินกู้ในวันที่ครบกำหนดชำระวงเงินรวม ๒,๕๙๒.๘๑ ล้านเยน หรือเทียบเท่า ๑,๐๖๓.๐๕ ล้านบาท(๖) การเคหะแห่งชาติชำระคืนหนี้เงินกู้ในวันที่ครบกำหนดชำระ วงเงิน๐.๒๕ ล้านเหรียญสหรัฐ หรือเทียบเท่า ๗.๗๕ ล้านบาท๑.๔แผนการบริหารหนี้ของรัฐวิสาหกิจที่ไม่ต้องขออนุมัติคณะรัฐมนตรีภายใต้กรอบแผนฯวงเงินรวม ๗๒,๘๗๖.๗๑ ล้านบาท ประกอบด้วย๑.๔.๑ การก่อหนี้ใหม่ วงเงินรวม ๖๘,๓๗๖.๗๑ ล้านบาทเงินกู้ของรัฐวิสาหกิจที่เป็นบริษัทมหาชนจำกัด(๑) บริษัท การบินไทย จำกัด (มหาชน)ได้กู้เงินเพื่อชำระค่าจัดซื้อเครื่องบินแอร์บัส A330-300 ลำที่ ๕- ๗ และ A380-800 ลำที่ ๒ - ๔ วงเงินรวม ๒๔,๖๖๖.๗๑ ล้านบาท(๒) บริษัท ปตท. จำกัด (มหาชน)ได้กู้เงินโดยการออกหุ้นกู้และลงนามสัญญาเงินกู้สกุลเงินเหรียญสหรัฐ วงเงินรวม ๑,๔๑๐.๐๐ ล้านเหรียญสหรัฐ หรือเทียบเท่า ๔๓,๗๑๐.๐๐ล้านบาท๑.๔.๒ การบริหารหนี้ วงเงินรวม ๔,๕๐๐.๐๐ ล้านบาทบริษัท การบินไทย จำกัด (มหาชน) Roll-overหนี้ที่ครบกำหนดชำระโดยการออกหุ้นกู้ในประเทศ จำนวน ๔,๕๐๐.๐๐ล้านบาท๒. สรุปผลการดำเนินการตามแผนการบริหารหนี้สาธารณะ ในช่วง ๖เดือนแรกของ ปีงบประมาณ ๒๕๕๖๒.๑ จากผลการดำเนินงานที่กล่าวมาแล้ว ในช่วงระยะเวลา ๖เดือนแรกของปีงบประมาณ ๒๕๕๖ (ตุลาคม ๒๕๕๕ - มีนาคม ๒๕๕๖) กระทรวงการคลังและรัฐวิสาหกิจได้ดำเนินการบริหารและจัดการหนี้สาธารณะตามกรอบแผนการบริหารหนี้สาธารณะประจำปีงบประมาณ ๒๕๕๖ เป็นจำนวนทั้งสิ้น ๗๘๘,๒๐๔.๕๕ ล้านบาทโดยมีความก้าวหน้า คิดเป็นร้อยละ ๔๐.๔๖ ของแผนการบริหารหนี้สาธารณะทั้งปี๒.๒ ผลการกู้เงินและบริหารจัดการหนี้ของรัฐวิสาหกิจที่ได้รับยกเว้นไม่ต้องขออนุมัติคณะรัฐมนตรีภายใต้กรอบแผนการบริหารหนี้สาธารณะในช่วง ๖ เดือนแรกของปีงบประมาณ ๒๕๕๖รัฐวิสาหกิจได้กู้เงินและบริหารหนี้รวมทั้งสิ้น ๗๒,๘๗๖.๗๑ ล้านบาท๒.๓ จากการดำเนินการตามข้อ ๒.๑ - ๒.๒กระทรวงการคลังและรัฐวิสาหกิจได้กู้เงินและบริหารหนี้รวมทั้งสิ้น ๘๖๑,๐๘๑.๒๖ ล้านบาท คิดเป็นร้อยละ ๔๑.๖๐ ของแผนการบริหารหนี้สาธารณะทั้งปีทั้งนี้ การกู้เงินและการบริหารหนี้ตามแผนการบริหารหนี้สาธารณะแบ่งเป็น ๑. หนี้ของรัฐบาลจำนวน ๕๕๑,๕๒๓.๖๖ ล้านบาท ๒.หนี้ของรัฐวิสาหกิจที่กระทรวงการคลังไม่ค้ำประกัน จำนวน ๙๗,๓๗๙.๔๖ล้านบาท และ ๓. หนี้ของรัฐวิสาหกิจที่กระทรวงการคลังค้ำประกัน จำนวน ๒๑๒,๑๗๘.๑๔ ล้านบาท นอกจากนี้กระทรวงการคลังยังได้ดำเนินการค้ำประกันเงินกู้ให้แก่องค์การสวนยางที่กู้ต่อจากธนาคารเพื่อการเกษตรและสหกรณ์การเกษตรอีกจำนวน ๕,๐๐๐ ล้านบาท เพื่อใช้ดำเนินโครงการพัฒนาศักยภาพสถาบันเกษตรกรเพื่อรักษาเสถียรภาพราคายางทำให้วงเงินที่กระทรวงการคลังได้ค้ำประกันไปแล้วในปีงบประมาณ ๒๕๕๖ ณ วันที่ ๓๑มีนาคม ๒๕๕๖ เท่ากับ ๒๑๗,๑๗๘.๑๔ ล้านบาทผลของการบริหารหนี้ที่ได้ดำเนินการทั้งในส่วนของรัฐบาลและรัฐวิสาหกิจ(รายละเอียดปรากฏตามข้อ ๑.๒ ข้อ ๑.๓ และข้อ ๑.๔.๒) วงเงินรวมทั้งสิ้น ๔๔๓,๐๓๕.๖๕ ล้านบาท นั้น สามารถลดยอดหนี้ได้ทั้งสิ้น ๑๒๖,๕๑๖.๔๐ ล้านบาท รวมทั้งประหยัดดอกเบี้ยได้ทั้งสิ้น จำนวน ๑,๖๘๓.๔๖ ล้านบาท (รายละเอียดปรากฏตามข้อ ๑.๒.๑ ข้อ ๑.๒.๒ ข้อ ๑.๓.๑ และข้อ๑.๓.๒)ประกาศณ วันที่ ๒๐ พฤษภาคม พ.ศ. ๒๕๕๖กิตติรัตน์ ณ ระนองรัฐมนตรีว่าการกระทรวงการคลังหมายเหตุ :- FIDF หมายถึง กองทุนเพื่อการฟื้นฟูและพัฒนาระบบสถาบันการเงินFIDF1 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินพ.ศ. ๒๕๔๑ ซึ่งรวมทั้งเงินกู้หรือตราสารหนี้ระยะสั้นที่มีอายุไม่เกิน ๑ ปีFIDF3 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินระยะที่สอง พ.ศ. ๒๕๔๕Refinance หมายถึง การกู้เงินจากแหล่งใหม่เพื่อนำไปใช้คืนแหล่งเงินกู้เดิมซึ่งเป็นการลดต้นทุนการกู้เงินRoll-over หมายถึง การกู้เงินใหม่เพื่อนำไปชำระเงินกู้ที่ครบกำหนดชำระเพื่อให้เงินกู้ดังกล่าวมีระยะเงินกู้สอดคล้องกับระยะคืนทุนSwap หมายถึง การแปลงหนี้ที่นิยมดำเนินการมี๒ วิธี คือ การแปลงสกุลเงิน เช่น การแปลงหนี้สกุลเงินเยนเป็นเงินบาทและการแปลงอัตราดอกเบี้ย เช่นการแปลงอัตราดอกเบี้ยแบบลอยตัวเป็นอัตราดอกเบี้ยคงที่ปริยานุช/ผู้จัดทำ๒๙ พฤษภาคม๒๕๕๖โชติกานต์/ผู้ตรวจ๗ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๒ ง/หน้า ๒/๒๗ พฤษภาคม ๒๕๕๖